**Bekecs Község Önkormányzata Képviselő-testületének 9/2022. (VI. 23.) önkormányzati rendelete**

**a kitüntetések alapításáról és adományozásuk rendjéről szóló 9/2021.(VI.7.) önkormányzati rendelet módosításáról**

Bekecs Község Önkormányzat Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében, valamint a Magyarország helyi önkormányzatairól szóló 2011. évi CLXXXIX. törvény 42. § 3. pontjában kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

**1. §**

A kitüntetések alapításáról és adományozásuk rendjéről szóló 9/2021. (VI. 7.) önkormányzati rendelet 3. § (2) bekezdése helyébe a következő rendelkezés lép:

„(2) A kitüntetéssel járó emléklap A/4-es, egyoldalas emléklap. Felső egyharmadában a község címere, a címer alatt vízszintes felirattal „BEKECS KÖZSÉGÉRT”, alatta az adományozás éve, a kitüntetett neve. A kitüntetéssel 45.000,-Ft. (bruttó) pénzjutalom jár.”

**2. §**

Ez a rendelet 2022. július 1-jén lép hatályba.

|  |  |
| --- | --- |
| dr. Bodnár László | Barta Csilla |
| polgármester | jegyző |

Záradék:

A rendelet 2022. június 23. napján kihirdetve.

Barta Csilla

jegyző

Végső előterjesztői indokolás

Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdése felhatalmazza a helyi önkormányzat képviselő-testületét, hogy rendeletben szabályozza elismerés alapítását, az elismerés elnevezését, fajtáit, az elismerésben részesíthető személyek körét, az elismerés leírását, az adományozás feltételeit és rendjét.

Bekecs Község Önkormányzata, az általa alapított a kitüntetések alapításáról és adományozásuk rendjéről szólóés jelenleg hatályban lévő rendeletét 2021-ben alkotta. Képviselői kezdeményezésre a Bekecs Községért kitűntetés mellé magasabb pénzösszeg megállapítása mellett döntött a képviselő- testület.

**Részletes Indokolás**

**Az 1. §-hoz**

A módosító rendelkezést tartalmazza.

**A 2. §-hoz**

Hatályba léptető rendelkezést tartalmazza.